Marsha Timothy

Marsha Timothy (). Marsha Timothy iku juru main sinétron lan filem kang asalé saka Indonésia.selebriti.kapanlagi.com(dipunundhuh tanggal 18 Agustus 2011)

 Karir 
Marsha Timothy wiwit dikenal nalika main ing filem kang judhulé Ekspedisi Madewa bareng karo Tora Sudiro lan Indra Birowo. Saliyané iku, Marsha Timothy uga dikenal dadi bintang iklan lan juru main sinétron. Nalika taun 2007 Marsha banjur main filem layar lebar kang judhulé Coklat Stroberi.movietei.com(dipunundhuh tanggal 18 Agustus 2011) Ing wiwitan taun 2008, Marsha Timothy banjur dhuet karo aktor kang jenengé Tora Sudiro main ing filem kang judhulé Otomatis Romantis. Sinetron kang tau dibintangi Marsha Timothy ya iku Serial TV Jomblo lan Kekasih.

Saliyané iku, Aktris kang biyasa diundang kanthi jeneng Caca iki tau dadi bintang iklan kanggo produk Ponds, Pocari Sweet, lan Capilanos. Marsha Timothy uga tau dadi bintang video klip kanggo album Project Pop, Gigi, ADA Band, Java Jive, Naff, Kerispatih lan Letto.
Marsha uga tau dadi bintang ing filem kang judhulé Pintu Terlarang. Marsha uga dadi Duta Film Perancis nalika taun 2009. Iki amarga aktingé kang apik lan hobiné nonton filem-filem Perancis.

 Kauripan pribadi 
Marsha Timothy tau pacaran karo aktor Mario Lawalata, ya iku anak saka Reggy Lawalata. Nanging Marsha lan Mario putus nalika wiwitan taun 2007. Marsha uga tau pacaran karo aktor Fachri Albar, anak saka penyanyi rock senior Ahmad Albar lan aktris Rini S. Bono.

 Cathetan suku 

Kategori:Tokoh Kristen Indonésia
Kategori:Aktris Indonésia
Kategori:Wong Jakarta